Leonard Jägerskiöld

Axel Krister Edward Leonard Jägerskiöld (12. marraskuuta 1867 Meilahden kartano, Helsinki − 4. elokuuta 1945 Värö, Halland, Ruotsi) oli suomalaissyntyinen ruotsalainen eläintieteilijä.

Henkilöhistoria
Jägerskiöldin vanhemmat olivat kapteeni, valtiopäivämies Gustaf Magnus Leonard Jägerskiöld ja Johanna Wilhelmina Augusta Ramsay.Adelsvapen-wiki: Adliga ätten Jägerskiöld nr 1100, Tab 15 Viitattu 11.8.2021. Jägerskiöldin puoliso oli Sylvia Margareta Vivika Hisinger, professori Stig Jägerskiöld oli heidän poikansa.Adelsvapen-wiki: Adliga ätten Jägerskiöld nr 1100, Tab 16 Viitattu 11.8.2021.

Jägerskiöld valmistui filosofian tohtoriksi Uppsalan yliopistosta 1893, ja samana vuonna hänet valittiin yliopiston dosentiksi. Hänestä tuli Göteborgin museon intendentti 1904 ja Göteborgin korkeakoulun eläintieteen ja eläinmaantieteen dosentti 1907. Professorin arvonimen hän sai 1912. Jägerskiöld kirjoitti paljon madoista ja linnuista. Hän teki tutkimusmatkoja Egyptiin, Sudaniin ja Siinaille. Hän kehitti urallaan Göteborgin luonnonhistoriallista museota.

Julkaisut
Nordens fåglar, Jägerskiöld ja Gustaf Kolthoff, 2. p. 1911–1926 (sisältää myös Suomen linnut)
Upplevt och uppnått. Ur minne, brev och loggbäcker 1943 (omaelämäkerta)

 Lähteet 
 Svensk uppslagsbok 14 (1932)

Viitteet

Luokka:Ruotsalaiset eläintieteilijät
Luokka:Vuonna 1867 syntyneet
Luokka:Vuonna 1945 kuolleet